ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
ஸ்டார்ட்-அப்களின் வளர்ச்சி மற்றும் முன்னேற்றத்தை மேற்பார்வையிட ஒரு வழிமுறை விரைவில் உருவாக்கப்படும்- டாக்டர். ஜிதேந்திர சிங்
நாட்டில் ஸ்டார்ட்-அப்களின் எண்ணிக்கை ஒரு லட்சத்திற்கும் மேல் அதிகரித்து வருவதால், அவற்றின் வளர்ச்சி மற்றும் முன்னேற்றத்தை மேற்பார்வையிட ஒரு பொறிமுறையை அமைக்கப்படவுள்ளதாக மத்திய அறிவியல் மற்றும் தொழில்நுட்பத்துறை இணையமைச்சர் டாக்டர். ஜிதேந்திர சிங் கூறியுள்ளார்.
இன்று புது தில்லியில் உள்ள பிரகதி மைதானத்தில் நடைபெற்ற தேசிய தொழில்நுட்ப வார கண்காட்சியின் விருது வழங்கும் விழாவில் அவர் உரையாற்றினார். "இந்த ஸ்டார்ட்-அப்களின் வளர்ச்சியை நெருக்கமாகப் பின்தொடரும், குறிப்பாக அரசின் தொழில்நுட்ப மற்றும் நிதி ஆதரவைப் பெற்ற ஸ்டார்ட்-அப்கள் நஷ்டமடையாமல் இருக்க, அவற்றை எவ்வாறு தக்கவைப்பது என்பதைப் பார்க்க, இது போன்ற ஒரு பொறிமுறையை உருவாக்க முயற்சிக்கப்படுகிறது," என்று அவர் கூறினார்.
சுதந்திரம் பெற்ற பிறகு மூன்றாம் தலைமுறையாக, கடல்சார்பியலில் புதிய வாய்ப்புகளுக்கு வழி ஏற்பட்டுள்ளதால், தகவல் தொழில்நுட்பத்தில் இருந்து உயிரி தொழில்நுட்பம் மற்றும் புவி அறிவியலுக்கு மாறியிருப்பதாக அவர் தெரிவித்தார்.
பிரதமர் திரு நரேந்திர மோடியின் ஆற்றல் மிக்க தலைமையின் கீழ், நாடு தற்போது உள்ளதால், இந்த 3 வது தலைமுறையினர் மிகவும் அதிர்ஷ்டசாலிகள் என்று அமைச்சர் கூறினார். ஸ்டார்ட்-அப்களுக்கும் வயதுக்கும் தொடர்பில்லை என்று கூறிய டாக்டர் ஜிதேந்திர சிங், ஓய்வு பெற்ற பிறகு ஒரு விஞ்ஞானி ஒரு ஸ்டார்ட்-அப் அமைப்பதை நான் பார்த்திருக்கிறேன் என்று அவர் கூறினார்.
கருப்பொருள் அடிப்படையிலான திட்டங்களான தொகுப்பு திட்டங்களையும் அமைச்சர் முன்மொழிந்தார். 12க்கும் மேற்பட்ட மத்திய அமைச்சகங்கள் மற்றும் துறைகள் ஒன்றிணைந்து பிரமாண்டமான நிகழ்ச்சியை நடத்துவதற்கு பிரதமர் மோடி வகுத்துள்ள "முழு அரசு" அணுகுமுறைக்கு தேசிய தொழில்நுட்ப வாரக் கண்காட்சி ஒரு எடுத்துக்காட்டு என்று டாக்டர் ஜிதேந்திர சிங் கூறினார்.
விழாவில் டாக்டர் ஜிதேந்திர சிங் தேசிய தொழில்நுட்ப விருதுகளை வழங்கினார். இந்த ஆண்டு சிறந்த விஞ்ஞானிகள் மற்றும் தொழில்நுட்ப வல்லுநர்கள் அடங்கிய குழு பட்டியலுடன் கடுமையான இரண்டு அடுக்கு மதிப்பீட்டு செயல்முறைக்குப் பிறகு மொத்தம் 11 வெற்றியாளர்கள் தேர்ந்தெடுக்கப்பட்டனர்.
தேசிய தொழில்நுட்ப வார விழாவை கடந்த 11 ம் தேதி அன்று பிரகதி மைதானத்தில் பிரதமர் தொடங்கி வைத்தார். மத்திய அரசின் 12 அமைச்சகங்களைச் சேர்ந்த பங்கேற்பாளர்கள்/ கண்காட்சியாளர்கள் பரந்த அளவிலான அறிவியல் கண்டுபிடிப்புகளை இதில் காட்சிப்படுத்தினர்.
விண்வெளித்துறை
மனிதர்களைக் கொண்ட விண்வெளிப்பயணத் திட்டத்தில் இந்தியா மற்றும் ரஷ்யா,கூட்டு நடவடிக்கைகளுக்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை விண்வெளி திட்டத்தில் இந்தியாவும் ரஷ்யாவும் இணைந்து நடவடிக்கைகளையும் செயல்பாடுகளையும் தொடர ஒப்புதல் அளித்துள்ளது. இது தொடர்பான புரிந்துணர்வு ஒப்பந்தம் புதுதில்லியில் அக்டோபர் 15 2015 அன்று கையெழுத்திடப்பட்டது. இந்த ஒப்பந்தத்தின் மூலம் இந்தியா - ரஷ்யா இடையேயான ஒத்துழைப்பு வலுப்பெறும்.
மேலும் மனிதர்களைக் கொண்ட விண்வெளிப் பயணத் திட்டத்திற்குத் தேவையான தொழில்நுட்பங்கள் மற்றும் நவீன முறைகள் குறித்த தகவல்கள் பரிமாறப்படும்
மனித குலத்திற்குப் பயனளிக்கும் வகையில் இந்தப் புரிந்துணர்வு ஒப்பந்தம் விண்வெளித் தொழில்நுட்பத் துறையில் வளர்ச்சியை ஏற்படுத்தும்.
மத்திய அமைச்சரவை
காணாமல் போன மற்றும் சுயநலத்திற்காகப் பயன்படுத்தப்பட்ட குழந்தைகள் பற்றிய தகவல்களை அணுகுவது குறித்து இந்தியாவிற்கும் அமெரிக்காவிற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
காணாமல் போன மற்றும் சுயநலத்திற்காகப் பயன்படுத்தப்பட்ட குழந்தைகள் பற்றிய தகவல்களை அணுகுவது குறித்து இந்தியாவிற்கும் அமெரிக்காவிற்கும் இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இந்தப் புரிந்துணர்வு ஒப்பந்தம் இந்தியாவின் தேசிய குற்ற ஆவணக் காப்பகம் மற்றும் அமெரிக்காவின் ”காணாமல் போன சுயநலத்திற்காக பயனப்படுத்தப்பட்ட குழந்தைகளுக்கான தேசிய மையத்திற்கு” இடையே கையெழுத்தாகியுள்ளது.
பயன்பாடு
இந்தப் புரிந்துணர்வு ஒப்பந்தம், குழந்தைகள் சம்பந்தப்பட்ட ஆபாசக் காட்சிகள் மற்றும் குழந்தைகளுக்கு எதிரான பாலியல் முறைகேடுகள் பற்றிய ஆதாரங்கள் குறித்த தகவல் பரிமாற்றத்திற்கு புதிய முறைமையை அமைப்பதற்கு வழி வகுப்பதோடு, குற்றவாளிகள் மீது சட்ட நடவடிக்கை மேற்கொள்ளவும் உதவும். மேலும், மனிதனுக்குரிய கண்ணியத்தை மேம்படுத்தும் வகையில், இணையதளத்திலிருந்து குழந்தைகள் சம்பந்தப்பட்ட ஆபாசக் காட்சிகள் மற்றும் குழந்தைகளுக்கு எதிரான பாலியல் முறைகேடுகள் பற்றிய ஆதாரங்களை நீக்கிட சட்டத்தை அமல்படுத்தும் முகமைகளுக்கு உதவும்,
----
(Visitor Counter : 84
மத்திய பணியாளர் தேர்வாணையம்
தேசிய பாதுகாப்பு அகாடமி மற்றும் கடற்படை அகாடமி தேர்வு முடிவுகள்-2021
மத்திய அரசுப் பணியாளர் தேர்வாணையம் கடந்த ஏப்ரல் 18ம் தேதி நடத்திய தேசிய பாதுகாப்பு அகாடமி மற்றும் கடற்படை அகாடமி எழுத்து தேர்வு அடிப்படையில் கீழ்கண்ட பதிவு எண்கள், பாதுகாப்பு படைகள் தேர்வு வாரியத்தின் நேர்காணலுக்கு தகுதி பெற்றுள்ளனர். இதற்கான நேர்காணல் 2022 ஜனவரி 2ம் தேதி தொடங்குகிறது. இந்த முடிவுகளை மத்திய அரசுப் பணியார் தேர்வாணையத்தின் இணையதளம் www.upsc.gov.in-ல் பார்க்கலாம். இந்த பட்டியலில் உள்ள விண்ணப்பதாரர்களின் எண்கள் தற்காலிகமானவை.
எழுத்து தேர்வில் தேர்ச்சி பெற்றவர்கள், முடிவுகள் வெளியான 2 வாரத்துக்குள், இந்திய ராணுவத்தின் இணையதளத்தில் joinindianarmy.nic.in பதிவு செய்ய வேண்டும். அதன்பின்பு வெற்றி பெற்றவர்களுக்கு நேர்காணலுக்கான தேர்வு மையம் மற்றும் தேதி ஒதுக்கீடு செய்யப்பட்டு, பதிவு செய்யப்பட்ட இ-மெயில் முகவரிக்கு தெரிவிக்கப்படும்.
நேர்காணலின் போது ஒரிஜினல் சான்றிதழ்கள் சமர்ப்பிக்க வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731479
நிதி அமைச்சகம்
கொவிட்-19 பரவலைத் தடுப்பதற்கான பிஎம் கேர்ஸ் நிதிக்கு எஸ்பிஎம்சிஐஎல் ஊழியர்கள் பங்களிப்பு
செக்யூரிடி பிரிண்டிங் அண்ட் மிண்டிங் கார்ப்பரேசன் ஆஃப் இந்தியா நிறுவனத்தைச் சேர்ந்த சுமார் 8,500 ஊழியர்கள் கொவிட்-19 பரவலைத் தடுப்பதற்கான பிஎம் கேர்ஸ் நிதிக்கு, தமது 2020 மார்ச் மாத ஊதியத்திலிருந்து ஒரு நாள் ஊதியத்தை அளித்தனர்.
அறிவியல் மற்றும் தொழில்நுட்பத்துறை
கோவிட் 19 சவால்களை எதிர்கொள்ள ‘கோவிட் 19 இந்திய-அமெரிக்க மெய்நிகர் வலைப்பின்னல்களை உருவாக்க, திட்டங்கள் வரவேற்கப்படுகின்றன: - IUSSTF
 இதை அறிவித்துள்ளது. கோவிட்-19 தொடர்பான மிக முக்கியமான சவால்களை எதிர்கொள்வதற்கும், மேல்நிலையிலான ஆராய்ச்சிகளை மேற்கொள்வதற்குமான, இந்திய - அமெரிக்க ஒத்துழைப்பின் மதிப்பையும் பலன்களையும், நன்கு எடுத்துரைக்கும் வகையிலான திட்டங்கள் ஊக்குவிக்கப்படுகின்றன
உலகம் முழுவதும் பரவியுள்ள நோயான கோவிட்-19 நோய்க்கு எதிராக உலகமே போராடி வரும் இந்த சமயத்தில், உலக அளவிலான இந்த சவாலை எதிர்கொள்வதற்காக, அறிவியல் தொழில்நுட்ப சமுதாயம் இணைந்து செயல்பட்டு, தங்களது ஆற்றல்களைப் பகிர்ந்து கொள்ள வேண்டியது மிகவும் அவசியம். உலகளாவிய இந்த நோயை எதிர்த்துப் போராடுவதற்காக, புதிய தடுப்பு மருந்துகள், கருவிகள், நோய் கண்டறியும் கருவிகள், தகவல் பரிமாற்ற அமைப்புகள் ஆகியவற்றைக் கண்டறியவும்; சமுதாயத்திற்கும், தேசங்களுக்கும் உதவும் வகையில், இந்த நோயை எதிர்கொள்வதற்கான ஆற்றல்களை ஒன்று திரட்டவும், நிர்வகிக்கவும், தேவையான உத்திகளைக் கண்டறியவும், அறிவியல் பொறியியல் மற்றும் தொழில்நுட்பம் மிக முக்கிய பங்காற்ற வேண்டும்.
உலகளாவிய இந்த நோய்க்கு தீர்வு காண்பதற்காக, உலகின் பல்வேறு நாடுகளும், அமைப்புகளும் ஒருங்கிணைந்து செயல்படுவதன் மூலம் அறிவியல், தொழில்நுட்ப சமுதாயங்களின் நிபுணத்துவத்தைப் பகிர்ந்து கொண்டு, அதன் மூலம் பயன் பெறவும், வெவ்வேறுபட்ட, உலக அளவிலான அறிவியல், பொறியியல், தொழில்நுட்ப அடிப்படையிலான பணியாளர்களை ஒன்றுதிரட்ட உதவவும் முடியும்.
இதற்கான ஆன்லைன் விண்ணப்பங்கள் 15 ஏப்ரல் 2020 முதல் 15 மே 2020 வரை ஏற்றுக்கொள்ளப்படும். இது தொடர்பான கூடுதல் விவரங்களுக்கு இணைய தள முகவரி: https://www.iusstf.org/
தொடர்புக்கு: நந்தினி கண்ணன்,ED, IUSSTF
மின்னஞ்சல்: nandini.kannan@indousstf.org
அலைபேசி எண்: +91-9717957003
பாதுகாப்பு அமைச்சகம்
சர்வதேச குதிரையேற்ற கூட்டமைப்பு போட்டிகள் : நாளை தில்லியில் துவங்குகிறது
சர்வதேச குதிரையேற்ற கூட்டமைப்பின் போட்டிகள் இம்மாதம் 12ம் தேதி முதல் 15ம் தேதி வரையில் தில்லியில் உள்ள ராணுவ போலோ மற்றும் குதிரை ஓட்டப் பந்தய மையத்தில் நடைபெறும்.
மூன்று பிரிவுகளில் நடைபெறும் இந்தப் போட்டியில் குறைந்த அபராதம் வழங்கப்பட்ட வீரர், குறிப்பிட்ட பிரிவின் வெற்றியாளராக அறிவிக்கப்படுவார்.
நான்கு நாட்கள் நடைபெறும் இந்த நிகழ்ச்சியில் கால்நடை மருத்துவரின் சோதனை, டிரெஸ்ஸேஜ் என்று அழைக்கப்படும் குதிரை ஓட்டப் பயிற்சி, க்ராஸ் கன்ட்ரி என்ற தடைகளைத் தாண்டும் பயிற்சி, உயரம் தாண்டுதல் ஆகிய பிரிவுகளில் போட்டிகள் நடைபெறும். அனைத்துப் பிரிவுகளிலும் பெற்ற புள்ளிகளின் அடிப்படையில் வெற்றியாளர் தேர்ந்தெடுக்கப்படுவார்.
கடந்த 2018 ஆம் ஆண்டு ஆசிய விளையாட்டுப் போட்டிகளில் தனிநபர் மற்றும் குழுப் பிரிவில் வெள்ளிப் பதக்கத்தை இந்தியா அணி பெற்றதை அடுத்து இந்திய குதிரையேற்ற கூட்டமைப்புக்கு மத்திய இளைஞர் நலன் மற்றும் விளையாட்டுத் துறை அமைச்சகம் அதிக முக்கியத்துவம் வழங்கி வருகின்றது.
வரும் 2022- ஆம் ஆண்டு சீனாவில் நடைபெற உள்ள ஆசிய விளையாட்டுப் போட்டிகளை முன்னிட்டு இந்தியாவில் சர்வதேச குதிரையேற்றப் போட்டிகள் நடைபெறுகின்றன. சுமார் 50 முன்னணி வீரர்களுடன் 60 குதிரைகளும் இதில் பங்கேற்க இருக்கின்றன.
கடந்த ஆசிய விளையாட்டுப் போட்டிகளில் இந்தியா அதிகபட்ச பதக்கங்களை குதிரையேற்றப் போட்டிகளில் வென்றுள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1671874
மத்திய அமைச்சரவை
இந்திய மருத்துவ முறைக்கான தேசிய ஆணைய மசோதா 2019-ல் அதிகாரப்பூர்வ திருத்தங்களுக்கான யோசனைகளுக்கு அமைச்சரவை ஒப்புதல் வழங்கியுள்ளது
மாநிலங்களவையில் நிலுவையில் உள்ள இந்திய மருத்துவ முறைக்கான தேசிய ஆணைய  மசோதா 2019-ல் அதிகாரப்பூர்வ திருத்தங்களுக்கான யோசனைகளுக்குப் பிரதமர் திரு. நரேந்திர மோடி தலைமையில் நடைபெற்ற அமைச்சரவை ஒப்புதல் வழங்கியுள்ளது.
இந்திய மருத்துவ முறை கல்வியில் தேவைப்படும் சீர்திருத்தங்களை இந்த உத்தேச மசோதா உறுதிசெய்யும். பொதுமக்களின் நலன்களைப் பாதுகாக்க வெளிப்படைத் தன்மையையும், பதில் சொல்லும் கடமையையும் கொண்டதாக உத்தேச ஆணையம் இருக்கும். நாட்டின் அனைத்துப் பகுதிகளிலும் குறைந்த செலவில் சுகாதார சேவைகளை இந்த ஆணையம் மேம்படுத்தும்.
கல்வித்தரங்கள், வளர்ச்சி, மதிப்பீடு தொடர்பான செயல்களை இந்த ஆணையம் முறைப்படுத்துவதோடு, இந்திய மருத்துவ முறைக்கான கல்வி நிறுவனங்களின் அங்கீகாரத்தையும் முறைப்படுத்தும். தரமான மருத்துவர்களைப் போதிய அளவு உருவாக்குவதையும், இந்திய மருத்துவ முறையிலான மருத்துவ சேவைகளில் உயர்தரமான நெறிமுறைகள் அமலாக்கப்படுவதையும் உறுதிசெய்து மேம்படுத்துவது என்சிஐஎம் அமைக்கப்படுவதன் நோக்கமாகும்.
இளைஞர் நலன் மற்றும் விளையாட்டு அமைச்சகம்
96% வீரர்கள் இந்திய விளையாட்டு ஆணைய மையங்களில் ஒலிம்பிக் 2024-க்கான பயிற்சியை மீண்டும் தொடங்கியுள்ளனர்
இந்திய விளையாட்டு ஆணையத்தின் தேசிய உயர்சிறப்பு மையங்களில் விளையாட்டு நடவடிக்கைகள் மீண்டும் தொடங்கியுள்ளதை அடுத்து, 96 சதவீத வீரர்கள் ஒலிம்பிக் 2024-க்கான பயிற்சிக்காக இணைந்துள்ளனர்.
அவுரங்காபாத், போபால், பெங்களூரு, தில்லி, லக்னோ, ரோஹ்தக் மற்றும் சோனிபட்டில் உள்ள இந்திய விளையாட்டு ஆணையத்தின் தேசிய உயர்சிறப்பு மையங்களில் ஒலிம்பிக் 2024-க்கான பயிற்சி மீண்டும் தொடங்கியுள்ளது.
டோக்கியோவில் நடைபெற உள்ள ஒலிம்பிக் போட்டிகளில் கலந்து கொள்ள ஏற்கனவே தகுதி பெற்றுள்ள விளையாட்டு வீரர்கள் தங்களுக்கு ஒதுக்கப்பட்டுள்ள மையங்களில் தற்போது மும்முரமாக பயிற்சிகளை எடுத்து வருகின்றனர்.
பயிற்சி முகாம்களில் இணையும் வீரர்கள் தங்களை கட்டாயமாக தனிமைப்படுத்திக் கொண்டு ஆர்டி-பிசிஆர் பரிசோதனையை செய்து கொள்ள வேண்டும். கொவிட்-19 தொடர்பான அனைத்து விதிமுறைகளும் பின்பற்றப்படுகின்றன. சில வீரர்கள் தீபாவளிக்கு பிறகு முகாம்களில் இணைவார்கள்.
இதற்கிடையே, ஜெர்மனியில் தனிமைப்படுத்தப்பட்டுள்ள இந்திய பாட்மிண்டன் வீரர்களின் தங்குமிட மற்றும் உணவு செலவுகளை ஏற்பதாக இந்திய விளையாட்டு ஆணையம் அறிவித்துள்ளது.
அஜய் ஜெயராம் மற்றும் சுபாங்கர் டே ஆகிய வீரர்கள் அக்டோபர் 30 முதல் நவம்பர் 10 வரை ஜெர்மனியில் தனிமைப்படுத்தப்பட்டுள்ளனர். அவர்களின் தங்குமிட மற்றும் உணவு செலவுகளுக்காக மனிதாபிமான அடிப்படையில் ரூ 1.46 லட்சத்துக்கு இந்திய விளையாட்டு ஆணையம் ஒப்புதல் அளித்துள்ளது. மேற்கண்ட தொகையில் 90 சதவீதம் உடனடியாக வழங்கப்படும்.
மேலும் விவரங்களுக்கு கீழ்காணும் இணைப்புகளில் உள்ள ஆங்கில செய்தி குறிப்புகளை படிக்கவும்: https://www.pib.gov.in/PressReleasePage.aspx?PRID=1668477
----
(Visitor Counter : 64
குடியரசுத் தலைவர் செயலகம்
நீதித்துறையில் பெண்களின் பங்கு அதிகரிக்கப்பட வேண்டும்: குடியரசுத் தலைவர் திரு ராம் நாத் கோவிந்த்
நமது அரசமைப்பின் அனைத்தையும் உள்ளடக்கிய லட்சியங்களை நாம் அடைய வேண்டுமென்றால், நீதித்துறையிலும் பெண்களின் பங்கு அதிகரிக்கப்பட வேண்டும் என்று குடியரசுத் தலைவர் திரு ராம் நாத் கோவிந்த் கூறினார். உத்தரப் பிரதேசத்தில் உள்ள பிரயாக்ராஜில் இன்று  நடைபெற்ற உத்தரப் பிரதேச தேசிய சட்ட பல்கலைக்கழகம் மற்றும் அலகாபாத் உயர் நீதிமன்ற கட்டிட வளாகத்தின் அடிக்கல் நாட்டு விழாவில் பேசிய அவர் இவ்வாறு தெரிவித்தார்.
நீதியை பெற ஏழைகள் படும் கஷ்டத்தை தாம் அருகில் இருந்து பார்த்தாக தெரிவித்த குடியரசுத் தலைவர், நீதித்துறையின் மீது அனைவருக்கும் எதிர்ப்பார்ப்புகள் உள்ளன, ஆனால், நீதிமன்றங்களின் உதவியை பெற பொதுவாக மக்கள் தயாராக இல்லை என்றார். இந்த நிலைமை மாறி, நீதித்துறையின் மீது மக்களின் நம்பிக்கை மேலும் அதிகரிக்கப்பட வேண்டும் என்றார் அவர்.
அனைவருக்கும் சரியான நேரத்தில் நீதி கிடைக்க வேண்டும், நீதி அமைப்பிற்கான செலவுகள் குறைவாக இருக்க வேண்டும், மக்கள் புரிந்து கொள்ளும் மொழிகளில் முடிவுகள் எடுக்கப்பட வேண்டும், குறிப்பாக பெண்கள் மற்றும் சமுதாயத்தின் நலிவுற்ற பிரிவினருக்கு நீதி கிடைக்க வேண்டும், இவற்றை உறுதி செய்வது நம் அனைவரின் பொறுப்பு என்று அவர் கூறினார்.
நீதி அமைப்பில் உள்ள அனைவரும் தங்களது சிந்தனையையும் பணி கலாச்சாரத்தையும் மாற்றி, இன்னும் உணர்திறன் மிக்கவர்களாக மாறினால் மட்டுமே இது சாத்தியம்.
சட்டத்தின் ஆட்சி சார்ந்த அமைப்பை வலுப்படுத்துவதில் தரமான சட்டக் கல்வி முக்கிய பங்காற்றுவதாக குடியரசுத் தலைவர் கூறினார். உலகத்தரம் வாய்ந்த சட்டக் கல்வி நமது சமுதாயம் மற்றும் நாட்டின் முன்னுரிமைகளில் ஒன்றாகும். தற்போதைய அறிவுசார் பொருளாதாரத்தின் காலத்தில், அறிவுசார் வல்லரசாவதற்கான லட்சியமிகுந்த கொள்கை நமது நாட்டில் தற்போது செயல்படுத்தப்படுகிறது. உத்தரப் பிரதேச தேசிய சட்ட பல்கலைக்கழகத்தை நிறுவுவதற்கான முடிவு இந்த திசையை நோக்கிய ஒரு நடவடிக்கை ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754104
சுகாதாரம் மற்றும் குடும்ப நலத்துறை அமைச்சகம்
கொவிட் நிலைமை குறித்து அனைத்து மாநிலங்கள் / யூனியன் பிரதேசங்களுடன் அமைச்சரவை செயலாளர் ஆய்வு
கொவிட் நிலைமை குறித்து அனைத்து மாநிலங்கள்/யூனியன் பிரதேசங்களின் தலைமை செயலாளர்கள், காவல் துறை தலைமை இயக்குநர்கள் மற்றும் சுகாதார செயலாளர்களுடன் நடைபெற்ற உயர்மட்ட ஆய்வு கூட்டத்திற்கு மத்திய அமைச்சரவை செயலாளர் திரு ராஜிவ் கவுபா தலைமை தாங்கினார்.
கடந்த இரு வாரங்களில் தினசரி கொவிட் பாதிப்புகளும், உயிரிழப்புகளும் அதிகளவில் பதிவாகி வரும் 11 மாநிலங்கள்/யூனியன் பிரதேசங்கள் மீது இக்கூட்டத்தில் கவனம் செலுத்தப்பட்டது.
கொவிட் மேலாண்மை மற்றும் எதிர்வினை யுக்தியை ஆய்வு செய்வதற்கான இக்கூட்டத்தில், அனைத்து மாநிலங்கள்/யூனியன் பிரதேசங்களின் தலைமை செயலாளர்கள், காவல் துறை தலைமை இயக்குநர்கள், சுகாதாரத் துறையின் மூத்த அதிகாரிகள், நிதி ஆயோக் உறுப்பினர் , மத்திய உள்துறை செயலாளர், மத்திய சுகாதார செயலாளர், மத்திய செயலாளர் , ஐசிஎம்ஆர் தலைமை இயக்குநர் மற்றும் தேசிய நோய் கட்டுப்பாட்டு மைய இயக்குநர் உள்ளிட்டோர் கலந்து கொண்டனர்.
தற்போதைய நிலைமை பற்றி குறிப்பிட்ட அமைச்சரவை செயலாளர், 81,000 தினசரி பாதிப்புகள் என்ற எண்ணிக்கையை நாடு தற்போது தொட்டுள்ளதாகவும், இது மிகவும் முக்கியமான காலகட்டம் என்றும் கூறினார்.
மாநிலங்கள்/யூனியன் பிரதேசங்களில் தொற்றுகளின் நிலவரம் குறித்து மத்திய சுகாதார செயலாளர் விரிவாக பேசிய நிலையில், மக்களிடையே முறையான கொவிட் நடத்தை விதிமுறையை ஏற்படுத்த செயல்திறன் மிக்க தகவல் தொடர்பு குறித்து மத்திய செயலாளர்  எடுத்துரைத்தார்.
கொவிட் பரவலைக் கட்டுப்படுத்துவதற்காக கீழ்கண்டவற்றை பின்பற்றுமாறு மாநிலங்கள்/யூனியன் பிரதேசங்கள் கேட்டுக்கொள்ளப்பட்டனதொற்று உறுதியாதல் விகிதம் 5 சதவீதத்திற்கும் குறைவாக இருப்பதை உறுதி செய்யும் வகையில் பரிசோதனைகளை அதிகப்படுத்துதல்.மொத்த பரிசோதனைகளில் 70 சதவீதம் ஆர்டி-பிசிஆர் பரிசோதனைகளாக இருக்கும் வகையில் கவனம் செலுத்துதல்.பரிசோதனை நிலையங்களுடன் தொடர்ந்து ஆய்வு செய்து பரிசோதனை முடிவுகளுக்காக காத்திருக்கும் காலத்தை குறைத்தல்.மக்கள் தொகை அதிகமுள்ள பகுதிகளில் துரித ஆன்டிஜென் பரிசோதனைகளை மேற்கொள்ளுதல்.அறிகுறிகள் இருந்தும் துரித ஆன்டிஜென் பரிசோதனைகளில் தொற்று இல்லை என்று வரும் பட்சத்தில், ஆர்டி-பிசிஆர் பரிசோதனையை கட்டாயமாக செய்தல்.பாதிக்கப்பட்டவர்களின் முறையான தனிமைப்படுத்துதலை உறுதி செய்தல்.ஒவ்வொரு பாதிக்கப்பட்ட நபருக்கும் 25 முதல் 30 தொடர்புகள் வரை கண்டறிதல்.கட்டுப்பாட்டு பகுதிகள்/குறு கட்டுப்பாட்டு பகுதிகளை அமைத்தல்.
இறப்புகளை கட்டுப்படுத்துவதற்காக படுக்கைகள், ஆக்சிஜனுடன் கூடிய படுக்கைகள், சுவாசக்கருவிகள், அவசர சிகிச்சைப் பிரிவு படுக்கைகள் ஆகியவற்றின் எண்ணிக்கையை அதிகப்படுத்துமாறும், மக்கள் விதிமுறைகளை பின்பற்றுவதை உறுதி செய்யுமாறும், அவ்வாறு செய்யாதவர்களுக்கு அபராதம் விதிக்குமாறும் மாநிலங்கள்/யூனியன் பிரதேசங்கள் கேட்டுக்கொள்ளப்பட்டன.
தடுப்பு மருந்து வழங்கலை சிறப்பான முறையில் செயல்படுத்துமாறும் மாநிலங்கள்/யூனியன் பிரதேசங்கள் கேட்டுக்கொள்ளப்பட்டன.
HFW/ COVID CabSec Review meeting/2ndApril 2021/2
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கல் குறித்த சமீபத்திய தகவல்கள்
நாடு தழுவிய மிகப்பெரிய கொவிட்-19 தடுப்பு மருந்து வழங்கல் திட்டத்தின் நான்காம் நாள் வெற்றிகரமாக நிறைவடைந்தது. 2021 ஜனவரி 16 அன்று மாண்புமிகு பிரதமரால் இது தொடங்கி வைக்கப்பட்டது.
11,660 அமர்வுகளில் 6,31,417 சுகாதார பணியாளர்களுக்கு  இன்று மாலை 6 மணி வரை வரை தடுப்பு மருந்து வழங்கப்பட்டு இருக்கிறதென்று தற்போதைய தகவல்கள் தெரிவிக்கின்றன.
இன்று மாலை 6 மணி வரை 3,800 அமர்வுகள் நடைபெற்றன.
நாடு தழுவிய மிகப்பெரிய கொவிட்-19 தடுப்பு மருந்து வழங்கல் திட்டத்தின் நான்காம் நாளில் 1,77,368 பயனாளிகளுக்கு தடுப்பு மருந்து வழங்கப்பட்டுள்ளது. இறுதி தகவல்கள் இன்று பின்னிரவு கிடைக்கும்.
தடுப்பு மருந்து பெற்றுக்கொண்டவர்களில் சிறிய அளவிலான உபாதைகள் ஏற்பட்டவர்களில் ஒன்பது பேருக்கு மட்டுமே மருத்துவமனை அனுமதி தேவைப்பட்டது. தில்லியில் மருத்துவமனையில் அனுமதிக்கப்பட்ட நபர்களில் மூன்று பேர் வீடு திரும்பியுள்ளனர், ஒருவர் கண்காணிப்பில் உள்ளார்.
உத்தரகாண்டில் உபாதைக்கு உள்ளானவர்களில் இன்னுமொருவர் வீடு திரும்பி உள்ளார். கர்நாடகாவில் ஒருவர் மருத்துவமனையில் இருந்து வீடு திரும்பி உள்ளார், இன்னுமொருவர் கண்காணிப்பில் இருக்கிறார். சத்தீஸ்கரிலும் ஒருவர் வீடு திரும்பி உள்ளார். ராஜஸ்தானில் ஒருவர் உடல் நலம் சீரான நிலையில் மருத்துவ கண்காணிப்பில் உள்ளார்.
பாதுகாப்பு அமைச்சகம்
தரையிலிருந்து வான் இலக்கை தாக்கும் நடுத்தரத் தொலைவு ஏவுகணையை வெற்றிகரமாக பரிசோதித்தது டிஆர்டிஓ
ராணுவ பயன்பாட்டுக்காக தயாரிக்கப்பட்ட தரையிலிருந்து வான் இலக்கை தாக்கும் நடுத்தரத் தொலைவு ஏவுகணையை, ராணுவ ஆராய்ச்சி மேம்பாட்டு மையம்  ஒடிசா கடற்கரைக்கு அருகேயுள்ள சண்டிப்பூரில் இன்று இரண்டு முறை வெற்றிகரமாக பரிசோதனை செய்தது.
இந்த ஏவுகணைகள் வானில் அதிவேகமாக சென்ற இலக்குகளை, இடைமறித்து முற்றிலுமாக அழித்தன.
முதல் ஏவுகணை நடுத்தர உயரத்தில் நீண்ட தொலைவு இலக்கை தாக்குதவதற்காக ஏவப்பட்டது. இரண்டாவது ஏவுகணை குறைந்த உயரத்தில் குறைந்த தூர இலக்கை தாக்குவதற்காக ஏவப்பட்டது.
இந்திய ராணுவத்தின் பயன்பாட்டுக்காக தரையிலிருந்து வான் இலக்குகளை தாக்கும் இந்த எம்ஆர்எஸ்ஏஎம் வகை ஏவுகணைகள் டிஆர்டிஓ மற்றும் இஸ்ரேல் ஏரோஸ்பேஸ் இன்டஸ்ட்ரீஸ் கூட்டு தயாரிப்பில் உருவாக்கப்பட்டன. இந்த எம்ஆர்எஸ்ஏஎம் ஏவுகணையில் ரேடார், மொபைல் லாஞ்சர் உட்பட பல கருவிகள் அடங்கியுள்ளன. ஏவுகணையின் செயல்பாடுகள் ரேடார், எலக்ட்ரோ ஆப்டிக்கல் கண்காணிப்பு கருவிகள் மூலம் கண்காணிக்கப்பட்டன. இந்த சோதனைகள் டிஆர்டிஓ மற்றும் இந்திய ராணுவ அதிகாரிகள் முன்னிலையில் மேற்கொள்ளப்பட்டன.
இந்த வெற்றிகர சோதனைக்காக, டிஆர்டிஒ, இந்திய ராணுவத்தினர் மற்றும் எம்ஆர்எஸ்ஏஎம் ஏவுகணை தயாரிப்பில் தொடர்புடைய நிறுவனங்களுக்கு பாதுகாப்புத்துறை அமைச்சர் திரு ராஜ்நாத் சிங் பாராட்டுத் தெரிவித்துள்ளார். இந்த இரண்டு ஏவுகணைகளின் வெற்றிகரப் பரிசோதனை, வான் இலக்குகளை இடைமறித்து தாக்கும் ஆயுதங்களின் திறனை நிருபித்துள்ளன என அவர் கூறினார்.
இந்த குழுவினருக்கு வாழ்த்து தெரிவித்த டிஆர்டிஓ தலைவர் டாக்டர் ஜி சதீஷ் ரெட்டி, தற்சார்பு இந்தியாவுக்கு இந்த பரிசோதனைகள் முக்கிய மைல்கற்கள் எனக் கருத்துத் தெரிவித்துள்ளார்.
பிரதமர் அலுவலகம்
அணுசக்தி மூவினைத் திறனை வெற்றிகரமாக செயல்படுத்தியதற்காக ஐஎன்எஸ் அரிஹன்ட் பணியாளர்களுக்கு பிரதமர் பாராட்டு
போர் திறன் சார்ந்த, தாக்குதல் திறன் கொண்ட அணுசக்தி நீர்மூழ்கிக் கப்பலான ஐஎன்எஸ் அரிஹன்ட் பணியாளர்களை பிரதமர் திரு. நரேந்திர மோடி இன்று  வரவேற்றார். இந்த நீர்மூழ்கிக் கப்பல், நாட்டின் மூவினை அணுசக்தித் திறனை வெற்றிகரமாக நிறைவேற்றி, முதல் ரோந்துப் பணியை நிறைவுச் செய்து அண்மையில் திரும்பியுள்ளது.
இந்தியாவின் அணுசக்தி மூவினைத் திறனை வெற்றிகரமாக செயல்படுத்திய ஐஎன்எஸ் அரிஹன்ட்-டின் முக்கியத்துவத்தை சுட்டிக்காட்டிய பிரதமர், அதன் பணியாளர்களையும், அதன் சாதனையில் ஈடுபட்டுள்ள அனைவரையும் வெகுவாக பாராட்டினார். அவர்களின் இந்த சாதனை இந்தியாவின் போர்த் திறன் சார்ந்த தாக்குதல் திறன் கொண்ட, வடிவமைப்பு, கட்டுமானம் மற்றும் இயக்கத்துடன் கூடிய அணுசக்தி நீர்மூழ்கிக் கப்பல்களை கொண்ட சில நாடுகளில் ஒன்றாக இந்தியாவையும் சேர்த்திருப்பதை, அவர் வெகுவாக புகழ்ந்தார்.
உள்நாட்டிலேயே மேம்படுத்தப்பட்ட போர்த்திறன் சார்ந்த தாக்குதல் திறன் கொண்ட அணுசக்தி நீர்மூழ்கிக் கப்பலைப் பற்றி குறிப்பிட்ட பிரதமர், அதன் இயக்கம் நாட்டின் தொழில்நுட்பத்திறனுக்கும், சக்திக்கும், ஒருங்கிணைப்புக்கும் சான்றாக அமைந்துள்ளது என்று திரு.மோடி குறிப்பிட்டார். நீர்மூழ்கிக் கப்பல் பணியாளர்களின் அர்ப்பணிப்பு, உறுதி, நாட்டின் பாதுகாப்பை முன்னெடுத்துச் செல்லும் விஞ்ஞானிகளின் அயராத உழைப்புக்கு திரு.மோடி நன்றி தெரிவித்தார்.
இந்தியாவின் தைரியமிக்க ராணுவ வீரர்களின் திறன், அவர்களது அயராத உழைப்பு, பாராட்டுக்குரியது என்ற பிரதமர், மூவினைத் திறன் கொண்ட நீர்மூழ்கிக் கப்பல் இத்துறையில் எழுந்த சந்தேகங்கள் அனைத்தையும் நிவர்த்தி செய்திருப்பதையும் சுட்டிக்காட்டினார்.
உறுதியான இந்தியா – புதிய இந்தியாவை உருவாக்குவதில் இந்திய மக்கள் ஆர்வம் கொண்டிருப்பதைக் குறிப்பிட்ட பிரதமர், இப்பாதையில் எழுந்த சவால்களை அவர்கள் அயராது எதிர்கொண்டதையும் குறிப்பிட்டார். கோடானுகோடி இந்திய மக்களின் ஆர்வத்தையும், நம்பிக்கையையும் உறுதியான இந்தியா நிறைவேற்றும் என்றும் உலக அமைதிக்கும் ஸ்திரத்தன்மைக்கும் குறிப்பாக உலக அளவில் நிலவும் முழுமையான ஸ்திரத்தன்மையற்ற நிலைமை மற்றும் கவலைகளுக்கு இது நம்பிக்கையளிக்கும் முக்கிய தூணாக விளங்கும் என்றும் பிரதமர் தெரிவித்தார்.
ஒளிகளின் திருவிழாவான தீபாவளியை முன்னிட்டு, இந்நிகழ்வில் பங்கேற்றவர்களுக்கும் அவர்களது குடும்பத்தினருக்கும் பிரதமர் வாழ்த்துக்களைத் தெரிவித்துக் கொண்டார். இருளையும், எல்லாவிதமான பயத்தையும், ஒளி நீக்குவதுபோல, ஐஎன்எஸ் அரிஹண்ட் நாட்டின் தைரியத்திற்கு கட்டியம் கூறுவதுபோல் அமைந்துள்ளது என்றும் திரு.மோடி பாராட்டினார்.
பாதுகாப்பு அமைச்சகம்
இந்தியாவின் போர் வெற்றியைக் குறிக்கும் விஜய் திவாஸ் விழாவையொட்டி தேசிய போர் நினைவிடத்தில் பாதுகாப்புத் துறை அமைச்சர் திரு ராஜ்நாத் சிங் மலர்வளையம் வைத்து மரியாதை செலுத்தினார்
பாதுகாப்புத் துறை அமைச்சர் திரு ராஜ்நாத் சிங், 2022 டிசம்பர் 16 அன்று விஜய் திவாஸ் எனப்படும் இந்தியாவின் போர் வெற்றி தினத்தை முன்னிட்டு புதுதில்லியில் உள்ள தேசிய போர் நினைவிடத்தில் மலர்வளையம் வைத்து மரியாதை செலுத்தினார்.
பாதுகாப்புத் துறை இணை அமைச்சர் திரு அஜய் பட், முப்படைகளின் தளபதி திரு அனில் சௌஹான், விமானப்படை தலைமைத் தளபதி ஏர் சீஃப் மார்ஷல் வி.ஆர். சௌத்ரி, ராணுவத் தலைமைத் தளபதி ஜெனரல் மனோஜ் பாண்டே, பாதுகாப்புத்துறைச் செயலாளர் திரு கிரிதர் அரமனே உள்ளிட்டோர், 1971 ம் ஆண்டு போரில் துணிச்சலுடன் போராடி தேசத்துக்காக தங்கள் இன்னுயிரை ஈந்த வீரர்களுக்கு மரியாதை செலுத்தினர்.
அங்கு வைக்கப்பட்டுள்ள வருகையாளர்கள் குறிப்பேட்டில், “தேசத்தின் இறையாண்மையைப் பாதுகாக்கும் பணியின்போது மிக உயர்ந்த தியாகத்தைச் செய்த துணிச்சலான இதயங்களுக்கு தேசம் கடன்பட்டுள்ளது. அவர்களின் லட்சியங்கள் மற்றும் குறிக்கோள்களுடன் வளர்ச்சிப் பாதையில் தொடர்ந்து முன்னேறுவோம்” என்று திரு ராஜ்நாத் சிங் பதிவிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1884097
இளைஞர் நலன் மற்றும் விளையாட்டு அமைச்சகம்
விளையாட்டு வீரர்கள் பயிற்சி மையங்களுக்கு திரும்புவதற்கான பயணத்தை இந்திய விளையாட்டு ஆணையம் ஏற்பாடு செய்யும்
டோக்கியோவில் நடைபெற இருக்கும் ஒலிம்பிக் மற்றும் பாராலிம்பிக் போட்டிகளை கருத்தில் கொண்டு, நவம்பர் ஒன்றாம் தேதி முதல் இந்திய விளையாட்டு ஆணையத்தின் பயிற்சி மையங்களில் பயிற்சிகள் மீண்டும் தொடங்கப்பட இருக்கின்றன
தற்போதைய கொவிட்-19 நிலைமையின் காரணமாகவும் வைரஸிடம் இருந்து விளையாட்டு வீரர்களை பாதுகாக்கவும், பயிற்சிகள் நவம்பர் 1-இல் இருந்து மீண்டும் தொடங்குவதால் பயிற்சியாளர்கள் பல்வேறு பயிற்சி மையங்களுக்கு திரும்புவதற்கான பயணத்தை இந்திய விளையாட்டு ஆணையம் ஏற்பாடு செய்யும்.
மேலும், பயிற்சி அளிப்பவர்கள் மற்றும் ஆதரவு பணியாளர்களுக்கு தங்குமிட வசதிகளை அளிக்கவும் முடிவு செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்
https://pib.gov.in/PressReleasePage.aspx?PRID=1666515
-----
(Visitor Counter : 81